แพทย์แจ้งว่าเป็นมะเร็งต่อมน้ำเหลือง ได้ให้คีโมไปแล้ว 1 ครั้ง แล้วแพทย์ก็ให้ยามากิน พร้อมกับให้ยาตัวนี้มาด้วยเลยอยากทราว่ายา neutromax 300 คือยาอะไร เพราะเเพทย์สั่งให้นำยามาฉีดที่โรงพยาบาลใกล้บ้าน จำนวน 7 เข็ม ฉีดวันละเข็ม จึงสงสัยว่ายานี้ฉีดเพื่ออะไร มีผลข้างเคียงอย่างไรบ้าง แล้วมีวิธีป้องกันผลข้างเคียงที่เกิดขึ้นอย่างไรบ้าง
สวัสดีค่ะ กรณีที่คนไข้ได้รับยาเคมีบำบัดแล้ว อาจเกิดผลข้างเคียงของยาเคมีบำบัด คือ เม็ดเลือดขาวในร่างกายลดลงซึ่งเม็ดเลือดขาวในร่างกาย หากลดลงต่ำมาก จะทำให้เมื่อร่างกายได้รับเชื้อต่างๆ จะไม่มีเม็ดเลือดขาวที่เพียงพอต่อการต่อสู้ขจัดเชื้อโรคเหล่า จึงทำให้เกิดภาวะแทรกซ้อนจากการติดเชื้อที่รุนแรงได้ยา neutromax นี้ เป็นยากลุ่มของ G CSF ช่วยทำให้ร่างกายสร้างเม็ดเลือดขาวตัวที่ดี เพื่อลดโอกาสเกิดการติดเชื้อรุนแรงนะคะโดยทั่วไปยานี้ไม่มีผลข้างเคียงใดๆ อาจจะรู้สึกเจ็บหรือระคายเคืองที่ผิวหนังขณะที่รับยาค่ะ